**Hvorfor bliver folk religiøse?**

**Forklaring 1: Deprivation – en mangeltilstand fører til religiøsitet**



https://begrebsnoeglentilreligion.systime.dk/index.php?id=134#c267

**Forklaring 2: Socialisation – familie, venner og lignende påvirker ens religiøsitet**

****



https://begrebsnoeglentilreligion.systime.dk/index.php?id=163

**Forklaring 3: Identitetsdannelse og religiøsitet**

****

*I denne omgang bliver I kun præsenteret for én teori.*

**

https://begrebsnoeglentilreligion.systime.dk/index.php?id=126

**Kort om nogle af forklaringerne på religiøsitet:**

**Forklaring 1:**



**Forklaring 2:**



**Fire fiktive cases om danskernes forhold – hvorfor er de religiøse? Anvend ovenstående teorier og streg under i teksten som dokumentation.**

Case 1:

Finn mistede sin kone for et par år siden. Finn og hans kone plejede kun at komme i kirke til højtiderne. Til konens begravelse holdt præsten en meget smuk tale, hvor han talte om, at man skulle forsone sig med livet, ikke dvæle ved døden, men i stedet fokusere på alle de dejlige år, Finn og hans kone trods alt fik sammen. Præsten og kordegnen var i det hele taget utroligt søde ved begravelsen. Finn savner dog stadig sin kone. Han er nu begyndt at komme til gudstjeneste om søndagen. Bagefter får de kaffe nede i menighedshuset. Finn synes, det er dejligt at vide, at Gud tilgiver en, og at mærke et fællesskab med andre mennesker.

**Hvorfor er Finn religiøs?**

Case 2:

Casper går i 3.g. i gymnasiet. Han synes, det er ”åndssvagt”, at man skal have religion i gymnasiet – ”vi har jo allerede gået til præst”, som Casper siger. Casper er konfirmeret, ”men det blev alle de andre jo også, og det var mest for gavernes skyld”. Da de havde kristendomsundervisning i folkeskolen, læste de bare gamle myter om Thor og Odin, eller fik lov til at lave matematik. Caspers forældre er heller ikke kristne, selv om de ikke har meldt sig ud af folkekirken. Når de ser tv-programmer om fx kristendom, plejer Caspers far altid at kigge op fra computeren og sige, at det er ”løgn og latin”. Når de diskuterer religion i gymnasieklassen, er de fleste enige om, at religion kun er for sådan nogle mennesker, der mangler noget indhold i deres liv. Og ”hvordan kan man dog også tro på, at Jesus har gået på vandet?”, som Casper siger.

**Hvorfor er Casper religiøs?**

Case 3:

Shahela læser medicin på universitetet, fordi hun gerne vil være læge. Shahela er muslim, men går ikke med tørklæde. ”Måske tager jeg det på en dag,” siger hun. Shahela gik ikke i folkeskole, men på muslimsk friskole, ”fordi der havde man respekt for lærerne”, i modsætning til henne på den lokale folkeskole. I skolen havde de timer, hvor de skulle læse Koranen på arabisk. Shahela forstod ikke så meget af det, fordi arabisk er et fremmedsprog for hende. Derhjemme taler de nemlig urdu. Det var dog spændende at lære noget om de værdier, der er i islam. Deres lærer var rigtig god til at komme med eksempler både fra Muhammeds tid og i dag på, hvorfor man skal tage sig af de svage i samfundet. Da Shahela gik i gymnasiet, deltog hun kun i starten af festerne, fordi hun ikke ligesom de andre drak alkohol. De var altid en lille gruppe, kaldet ”muslimerne”, der gik hjem, når klassekammeraterne begyndte at blive for fulde.

**Hvorfor er Shahela religiøs?**

Case 4:

Pernille er zoneterapeut. Hun har prøvet en del religioner eller ”livsfilosofier”, som hun foretrækker at kalde det. Der er jo så mange at vælge af, ”frit valg på alle hylder”, som Pernille siger. Pernille synes ikke, hun mangler noget i livet. Når hun alligevel har ”shoppet lidt rundt”, er det mere, fordi hun synes, der har været en hel masse ting, hun kunne bruge, på de forskellige workshops. Her har hun bl.a. lært om healing og hørt om folks nærdødsoplevelser. Pernille mener nemlig, der må være et liv efter døden, og det er altid interessant at møde mennesker, som har været dér. Pernille er nu begyndt at komme i en kristen frikirke, hvor man praktiserer tungetale og healing. Her forsøger hun at lære at heale og overvejer at bruge det i sin egen private praksis.

**Hvorfor er Pernille religiøs?**

https://grundbogentilreligionc.systime.dk/index.php?id=196